ארגוני הנכים עורכים בשעה זו מצור על ביתו של שר האוצר משה כחלון בחיפה וזאת כמחאה על כך שהאוצר מתעתע בפעימות הנכים ולא חותם על כתב מינוי לקיום הוועדה.
לאחר מאמצים רבים בהם הושקעו משאבים רבים ארגון “הנכים הופכים לפנתרים” בגיבוי וסיוע של שאר הארגונים החליטו פה אחד כי יוצאים שוב להמשך המאבק למען העלאת קצבאות הנכות לגובה שכר המינימום ולמאבק על המשך הפעימה השלישית שאמורה להכנס לתוקף ב 1/1/2020 וכנראה שלא תכנס עקב מאבקי כוחות באוצר. לאחר שהוחלט לחזור למאבק של כלל הנכים בישראל כבר בתקופה הקרובה יראו הציבור בישראל שוב נכים בהפגנות כפי שהנוף הראה בעבר אך בצורה שונה.
היום הגענו למצב שאנו מובילי מחאת הנכים וציבור הנכים בישראל לא מאמינים לאף שר ולאף חבר כנסת ,שבענו מהבטחות וכפי שאמרנו בעבר אנו חוזרים ואומרים שוב כי שכנראה שהממשלה והכנסת לא מבינים בטוב אלה רק בהפגנות והפעם זה יהיה בצורה יותר יעילה חדה ומקצועית שיגרום נזק כלכלי למדינה מה שאנחנו לא ההינו מעוניינים בו, אך לצערנו ממשלת ישראל והעומד בראשה לא השאיר לנו ברירה אחרת”.
“אני קורא מכאן לראש הממשלה ולשר האוצר תעמדו בהתחייבויות שלכם כלפי הנכים, שלחו את נציגי האוצר לוועדה בכדי להגיע להחלטות סופיות בכדי שהפעימה השלישית תצא לפועל כבר ב 1/1/2020. הבטחתי בעבר ואני לא חוזר בי מאבק הנכים לא ירד מהסדר יום ציבורי עד שקצבאות הנכות יועלו לגובה שכר המינימום במשק הישראלי בכל מצב”.
“כחלון כשל בתפקידו ואיבד את אמון הציבור, מן הראוי שיתפטר. במעטה מסכה של השר החברתי הוא הונה את הנכים והאוכלוסיות המוחלשות עם הבטחות מפה ועד מחר, אבל אפילו צוות בין משרדי אינו מסוגל להקים”.